FI
12.12.2022
Euroopan unionin virallinen lehti
C 472/25
Ennakkoratkaisupyyntö, jonka High Court (Irlanti) on esittänyt 9.12.2021 – X v.
International Protection Appeals Tribunal, Minister for Justice and Equality, Irlanti ja Attorney General (Asia C-756/21) (2022/C 472/30) Oikeudenkäyntikieli: englanti Ennakkoratkaisua pyytänyt tuomioistuin High Court (Irlanti)
Pääasian asianosaiset Valittaja: X Vastapuolet: International Protection Appeals Tribunal, Minister for Justice and Equality, Irlanti ja Attorney General
Ennakkoratkaisukysymykset 1) Tilanteessa, jossa yhteistyövelvoitetta, sellaisena kuin sitä kuvataan unionin tuomioistuimen 22.11.2012 antaman tuomion M. v Minister for Justice, Equality and Law Reform and Ors (C-277/11 (1), ECLI:EU:C:2012:744) 66 kohdassa, ei ole noudatettu lainkaan toissijaista suojelua koskevan hakemuksen yhteydessä, onko kyseisen hakemuksen käsittelyltä ”[viety] kokonaan sen tehokas vaikutus” 15.10.2015 annetussa tuomiossa komissio v. Saksa (C-137/14 (2), ECLI:EU: C:2015:683) tarkoitetulla tavalla?
2) Jos kysymykseen 1 vastataan myöntävästi, pitäisikö edellä mainitun yhteistyövelvoitteen rikkomisen automaattisesti antaa hakijalle oikeus siihen, että päätös kumotaan?
3) Jos kysymykseen 2 vastataan kieltävästi, kenellä on soveltuvin osin velvollisuus näyttää toteen, että hylkäävä päätös olisi saattanut olla toisenlainen, jos päätöksentekijä olisi tehnyt asianmukaista yhteistyötä?
4) Olisiko sen, ettei päätöstä kansainvälistä suojelua koskevasta hakemuksesta ole tehty kohtuullisessa ajassa, annettava hakijalle oikeus päätöksen kumoamiseen sen tekemisen jälkeen?
5) Vapauttaako jäsenvaltiossa sovellettavan turvapaikanhakijoiden suojelua koskevan sääntelykehyksen muuttamiseen kulunut aika kyseisen jäsenvaltion velvollisuudesta soveltaa kansainvälistä suojelua koskevaa sääntelyjärjestelmää, jonka mukaan päätös tällaista suojelua koskevasta hakemuksesta on tehtävä kohtuullisessa ajassa?
6) Jos [kansainvälistä suojelua koskevaa hakemusta käsittelevällä] päätöksentekijällä ei ole riittävästi näyttöä hakijan mielenterveyden tilasta mutta jos asiassa on jonkinlaista näyttöä hakijan mahdollisista mielenterveysongelmista, onko kyseinen päätöksentekijä 22.11.2012 annetussa tuomiossa M v Minister for Justice, Equality and Law Reform and Ors (C-277/11, EU:C:2012:744, 66 kohta) mainitun yhteistyövelvoitteen mukaisesti tai muutoin velvollinen tekemään lisäselvityksiä tai onko sillä jokin muu velvollisuus ennen lopullisen päätöksen tekemistä?
7) Jos jäsenvaltio noudattaa määrittelydirektiivin2004/83/EY (3) 4 artiklan 1 kohdan mukaista velvoitettaan arvioida kaikki hakemukseen liittyvät olennaiset seikat, onko sallittua todeta, ettei hakijan yleistä uskottavuutta ole näytetty toteen, pelkästään yhden sellaisen valheen perusteella, joka on selitetty ja oikaistu ensimmäisessä kohtuudella mahdollisessa tilaisuudessa sen jälkeen?
(1) (2) (3)
EU:C:2012:744.
EU:C:2015:683.
Kolmansien maiden kansalaisten ja kansalaisuudettomien henkilöiden määrittelyä pakolaisiksi tai muuta kansainvälistä suojelua tarvitseviksi henkilöiksi koskevista vähimmäisvaatimuksista sekä myönnetyn suojelun sisällöstä 29.4.2004 annettu Euroopan parlamentin ja neuvoston direktiivi 2004/83/EY (EYVL 2004, L 304, s. 12).